smcproject/ml-wiki-sentences huggingface dataset:
2014 പൊതു തിരഞ്ഞെടുപ്പ് 2014 Indian general elections : ധുബ്രി പാർട്ടി സ്ഥാനാർത്ഥി വോട്ടുകൾ % ±% ആൾ ഇൻഡ്യ യുണൈറ്റഡ് ഡെമോക്രാറ്റിക് ഫ്രണ്ട് ബദ്രറുദ്ദീൻ അജ്മൽ 5,92,569 43.26 -8.40 കോൺഗ്രസ് വാസെദ് അലി ചൗധരി 3,62,839 26.49 -7.55 ബി.ജെ.പി. ഡോ.ദേബമൊയ് സന്യാൽ 2,98,985 21.83 +21.83 സ്വതന്ത്ര സ്ഥാനാർത്ഥി മൊഹർ ഉദ്ദീൻ മണ്ഡൽ 40,208 2.94 +2.94 സ്വതന്ത്ര സ്ഥാനാർത്ഥി അലി ഹുസൈൻ 23,816 1.74 +1.74 അസം ഗണ പരിഷത്ത് അനൊവർ ഹുസൈൻ 9,897 0.72 +0.72 തൃണമൂൽ കോൺഗ്രസ് സെസ്മിന ഖാതുൻ 7,874 0.57 +0.57 SUCI(C) സൂരജ് ജമൻ മണ്ഡൽ 5,935 0.43 +0.43 സ്വതന്ത്ര സ്ഥാനാർത്ഥി മൊഹേന്ദ്ര ചന്ദ്ര റോയ് 4,607 0.34 +0.34 ആം ആദ്മി പാർട്ടി അസ്മൽ ഹുസൈൻ 4,468 0.33 +0.33 സമാജ്‍വാദി പാർട്ടി യൂസുബ് അലി അഹമ്മദ് 3,277 0.24 -0.63 സ്വതന്ത്ര സ്ഥാനാർത്ഥി കസം അലി അകൊന്ദ 2,785 0.20 +0.20 സ്വതന്ത്ര സ്ഥാനാർത്ഥി മൊനിറുൽ ഹുസൈൻ 2,723 0.20 +0.20 സ്വതന്ത്ര സ്ഥാനാർത്ഥി റാം ഇക്ബാൽ ഷഹാനി 2,375 0.17 +0.17 ഇന്ത്യൻ യൂണിയൻ മുസ്‌ലിം ലീഗ് കാസിർ ഉദ്ദീൻ 1,455 0.11 +0.11 NOTA None of the above 5,811 0.42 --- Majority 2,29,730 16.77 17.27 Turnout 13,69,722 88.36 Swing {{{swing}}} ഇതും കാണുക ധുബ്രി ജില്ല ദക്ഷിണ സൽമാര ജില്ല ഗോൾപാറ ജില്ല ലോക്സഭയിലെ മണ്ഡലങ്ങളുടെ പട്ടിക
26°00′N 90°00′E ﻿ / ﻿ 26.0°N 90.0°E ﻿ / 26.0; 90.0 അവലംബം
നടുവിൽ ഇംഗ്ലീഷ് വിലാസം https://ml.wikipedia.org/wiki/Naduvil
12°07′13″N 75°26′54″E ﻿ / ﻿ 12.120278°N 75.448333°E ﻿ / 12.120278; 75.448333 കേരളത്തിൽ കണ്ണൂർ ജില്ലയിലെ ഒരു മലയോര ഗ്രാമം ആണ് നടുവിൽ .
പാലക്കയം തട്ട്, പൈതൽമല എന്നീ ഹിൽ  സ്റ്റേഷനുകൾ സ്ഥിതി  ചെയ്യുന്നത് നടുവിൽ  പഞ്ചായത്തിൽ  ആണ്.
2011-ലെ കാനേഷുമാരി പ്രകാരം, ന്യൂ നടുവിൽ റവന്യൂ വില്ലേജിൻ്റെ ജനസംഖ്യ 20,369 ആണ്.
ഇതിൽ 9,878 പുരുഷന്മാരും 10,491 സ്ത്രീകളും ഉൾപ്പെടുന്നു.
നടുവിൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Naduvil_Gramapanchayath നടുവിൽ ഗ്രാമപഞ്ചായത്ത് നടുവിൽ ഗ്രാമപഞ്ചായത്ത് 12°07′00″N 75°29′12″E ﻿ / ﻿ 12.1167886°N 75.4866314°E ﻿ / 12.1167886; 75.4866314 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തളിപ്പറമ്പ് ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ പ്രസിഡന്റ് ത്രേസ്യാമ്മ ജോസഫ് വൈസ് പ്രസിഡന്റ് സെക്രട്ടറി വിസ്തീർണ്ണം 87.97 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 31,190 ജനസാന്ദ്രത 354.5/ ച.
കണ്ണൂർ ജില്ലയിലെ തളിപ്പറമ്പ് താലൂക്കിലെ തളിപ്പറമ്പ് ബ്ളോക്ക് പരിധിയിൽ  ഉൾപ്പെടുന്ന ഒരു ഗ്രാമപഞ്ചായത്താണ് നടുവിൽ ഗ്രാമപഞ്ചായത്ത് .
ന്യൂനടുവിൽ, വെള്ളാട് എന്നീ വില്ലേജുകളിലായി വ്യാപിച്ചുകിടക്കുന്ന നടുവിൽ ഗ്രാമപഞ്ചായത്തിനു 87.97 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് ആലക്കോട് പഞ്ചായത്തും , കിഴക്കുഭാഗത്ത് ഏരുവേശ്ശി പഞ്ചായത്തും , തെക്കുഭാഗത്ത് ചെങ്ങളായി പഞ്ചായത്തും , ശ്രീകണ്ഠാപുരം നഗരസഭയും , പടിഞ്ഞാറുഭാഗത്ത് ചപ്പാരപ്പടവ് പഞ്ചായത്തുമാണ് പേരിനു പിന്നിൽ
പാർവ്വതിയുമൊത്ത് വനത്തിൽ കഴിഞ്ഞ കിരാത മൂർത്തിയായ ശിവനും വനവാസകാലത്ത് തപസ്സ് ചെയ്ത് പാശുപതാസ്ത്രം കൈക്കലാക്കിയ അർജ്ജുനനും ഒരുമിച്ച് വരാഹത്തെ ലക്ഷ്യമാക്കി അമ്പെയ്തു.
വരാഹത്തെ എയ്തുവീഴ്ത്താൻ ശിവനു വില്ലിനു നിന്നതു മലവേടനായിരുന്നു.
അപ്പോൾ നടുവില്ലി നിന്ന സ്ഥലമാണു പിന്നീട് നടുവിൽ ആയതെന്ന് അവിടത്തെ ജനങ്ങൾ വിശ്വസിക്കുന്നു.
വാർഡുകൾ കരുവൻചാൽ കണിയൻചാൽ വെള്ളാട് ആശാൻകവല പാറ്റാക്കളം പാത്തൻപാറ പൊട്ടംപ്ലാവ് കനകക്കുന്ന് കൈതളം പുലിക്കുരുമ്പ വേങ്കുന്ന് മണ്ഡളം കൊക്കായി നടുവിൽ ടൌൺ പോത്തുകുണ്ട് അറക്കൽ താഴെ നടുവിൽ പടിഞ്ഞാറ് വിളക്കന്നൂർ വായാട്ട്പറമ്പ നടുവിലെ അമ്പലങ്ങൾ
പഞ്ചായത്തിലെ പ്രധാന ആരാധനാലയങ്ങൾ താഴെ കൊടുത്തിരിക്കുന്നു.
നടുവിൽ ശ്രീ അയ്യപ്പ വനദുർഗ്ഗ ക്ഷേത്രം ശ്രീ മന്നങ്കണ്ടി മുത്തപ്പൻ മടപ്പുര ശ്രീ അറക്കൽ കോട്ടം നടുവിൽ ശ്രീ ചുഴലി ഭഗവതി ക്ഷേത്രം ശ്രീ തൃക്കോവിൽ ശ്രീകൃഷ്ണ ക്ഷേത്രം ശ്രീ പയറ്റ്യാൽ കോട്ടം വേട്ടക്കൊരുമകൻ കോട്ടം ചന്ദ്രോത്ത് കണ്ടി മടപ്പുര ഇതും കാണുക നടുവിൽ കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ നടുവിൽ  ഗ്രാമപഞ്ചായത്ത് അവലംബം 1 2 നടുവിൽ  ഗ്രാമപഞ്ചായത്ത്
നടുവിൽക്കര ഇംഗ്ലീഷ് വിലാസം https://ml.wikipedia.org/wiki/Naduvilkara thump
കേരളത്തിൽ തൃശൂർ ‍ജില്ലയിലെ വാടാനപ്പള്ളി പഞ്ചായത്തിലെ ഒരു ഗ്രാമമാണ് നടുവിൽക്കര (Naduvilkkara).
മഴക്കാലത്തു മിക്കവാറും  വെള്ളത്താൽ ചുറ്റപെട്ടു കിടക്കുന്ന പ്രദേശമായതിനാലാണു ഈ സ്ഥലപ്പേരുണ്ടായതെന്നു കരുതുന്നു.
വടക്ക് : മണപ്പാട്( ഏങ്ങണ്ടിയൂർ)
തെക്ക് : വാടാനപ്പള്ളി - ത്രിശ്ശൂർ റോഡ്
കിഴക്ക് : കനോലി കനാൽ
പടിഞ്ഞാറ് : മുട്ടു കായൽ സാംസ്കാരിക സ്ഥാപനങ്ങൾ‍‍
ഭാരത് കലാവേദി
മിഡ്ലാന്റ് അർട്സ് ആന്റ് സ്പോർട്സ് ക്ലബ്ബ്
പൗർണ്ണമി അർട്സ് ആന്റ് സ്പോർട്സ് ക്ലബ്ബ് ആരാധനാലയങ്ങൾ‍
പുത്തില്ലത്ത് അയ്യപ്പ ക്ഷേത്രം
നടുവിൽക്കര ജുമാ മസ്ജിദ്
വെങ്ങരപ്പടി ക്ഷേത്രം നടുവിൽക്കര ചിത്രങ്ങൾ മഴ കാക്കുന്ന പുഴ മഴ കാക്കുന്ന പുഴ
നടുവേദന
ശരീരത്തിന്റെ പുറകിൽ അനുഭവപ്പെടുന്ന വേദനയാണ് പുറം വേദന അല്ലെങ്കിൽ നടുവേദന .
ഏതൊരു രോഗ ലക്ഷണമാണ്.
ഏറ്റവും സാധാരണമായ മെഡിക്കൽ പ്രശ്നങ്ങളിലൊന്നാണ് നടുവേദന.
ഇടുപ്പ് പ്രദേശമാണ് ഏറ്റവും കൂടുതൽ ബാധിക്കുന്നത്.
നടുവേദന ഇന്ന് സർവസാധാരണമായി കാണുന്നു.
പലപ്പോഴും നടുവേദന നമ്മുടെ ദൈനംദിന ജീവിതത്തെ സാരമായി ബാധിക്കുന്നു.
ആളുകൾ വൈദ്യസഹായം തേടുന്നതിനോ ജോലി നഷ്ടപ്പെടുന്നതിനോ ഉള്ള  സാധാരണമായ കാരണങ്ങളിലൊന്നാണ് നടുവേദന.
പ്രായഭേദമന്യേ ആർക്കും പിടിപെടാവുന്ന ഒന്നാണ് നടുവേദന.
പ്രായമേറിയവരിൽ നടുവേദന ഉണ്ടാവാൻ അവരുടെ ജോലിരീതികളോ നട്ടെല്ലിന്റെ കശേരുക്കളിലെ അസുഖങ്ങളോ കാരണമായേക്കാം.
പരിക്കുകൾ, വീഴ്‌ചകൾ, ഒടിവുകൾ, പേശിവലിവ് എന്നിവ കാരണം ഭൂരിഭാഗം ആളുകൾക്കും നടുവേദന അനുഭവപ്പെടാം.
കൂടാതെ അനുചിതമായതോ ഭാരമുള്ളതോ ആയ എന്തെങ്കിലും ഉയർത്തുക, ദീർഘനേരം ഡ്രൈവിംഗ് ചെയ്യുക, ദീർഘനേരം നിൽക്കുകയോ ഇരിക്കുകയോ ചെയ്യുക, പെട്ടെന്നുള്ളതും അസ്വാസ്ഥ്യമുള്ളതുമായ ചലനങ്ങൾ എന്നിവയും നടുവേദനയ്ക്ക് കാരണമാകും.
കാരണങ്ങളും ലക്ഷണങ്ങളും
നടുവേദന പേശിവേദന മുതൽ , പൊള്ളൽ അല്ലെങ്കിൽ കുത്തൽ എന്നിവ വരെയാകാം.
കൂടാതെ, വേദന ഒരു കാലിലേക്ക് വ്യാപിക്കും.
വളയുകയോ വളച്ചൊടിക്കുകയോ ഉയർത്തുകയോ നിൽക്കുകയോ നടക്കുകയോ ചെയ്യുന്നത് ഇത് കൂടുതൽ വഷളാക്കും.
നടുവേദന പ്രധാനമായും താഴെ പറയുന്നവയെ ബാധിക്കുന്നു: കശേരുക്കൾ - സുഷുമ്നാ നാഡിയെ സംരക്ഷിക്കുന്ന ചെറിയ അസ്ഥികൾ ഒന്നിനു മുകളിൽ മറ്റൊന്നായി അടുക്കിയിരിക്കുന്നു.
സുഷുമ്‌നാ നാഡി - കശേരുക്കളിലെ ഒരു കനാലിലൂടെ പുറകിലേക്ക് ഒഴുകുന്ന ഞരമ്പുകളുടെ ഒരു നീണ്ട കൂട്ടം.
ഇന്റർവെർടെബ്രൽ ഡിസ്കുകൾ - നട്ടെല്ലിന് ഷോക്ക് അബ്സോർബറുകളും സ്പെയ്സറുകളും പോലെ പ്രവർത്തിക്കുന്ന കശേരുക്കൾക്കിടയിലുള്ള കുഷ്യൻ പോലുള്ള പാഡുകൾ.
ലിഗമെന്റുകൾ - കശേരുക്കളെ പിടിച്ചുനിർത്തുന്ന കടുപ്പമുള്ളതും വഴക്കമുള്ളതുമായ ടിഷ്യുവിന്റെ ചെറിയ ബാൻഡുകൾ.
ടെൻഡോണുകൾ - പേശികളെ അസ്ഥിയുമായി ബന്ധിപ്പിക്കുന്ന ടിഷ്യുവിന്റെ ബാൻഡ് പേശികൾ - നിങ്ങളുടെ നട്ടെല്ലിനെയും ശരീരത്തിന്റെ മുകൾഭാഗത്തെയും പിന്തുണയ്ക്കുകയും ചലിക്കാൻ സഹായിക്കുകയും ചെയ്യുന്ന നാരുകളുടെ ഒരു കൂട്ടം.
രോഗലക്ഷണങ്ങളുടെ ദൈർഘ്യമനുസരിച്ച് നടുവേദനയെ തരം തിരിച്ചിരിക്കുന്നു.
കഠിനമായ നടുവേദന 6 ആഴ്ചയിൽ താഴെ നീണ്ടുനിൽക്കും നടുവേദന 6 മുതൽ 12 ആഴ്ച വരെ നീണ്ടുനിൽക്കും.
വിട്ടുമാറാത്ത നടുവേദന 12 ആഴ്ചയിൽ കൂടുതൽ നീണ്ടുനിൽക്കും തെറ്റിദ്ധാരണകൾ നടുവേദനയ്ക്ക് ഒരാഴ്ചയിൽ കൂടുതൽ വിശ്രമം ആവശ്യമില്ല.
കൂടുതൽ ദിവസം വിശ്രമിക്കുന്നത് ഗുണത്തേക്കാളേറെ ദോഷം ചെയ്യും.
നടുവേദന ഉള്ളവർ അതു മാറാൻ ബെൽറ്റ് സ്ഥിരം ഉപയോഗിക്കണമെന്ന ധാരണ തെറ്റാണ്.
നട്ടെല്ലിന് ക്ഷതം ഏറ്റവർ ഒഴികെയുള്ളവർ ബെൽറ്റ് സ്ഥിരം ഉപയോഗിക്കേണ്ടതില്ല.
സ്ഥിരം ഉപയോഗം മസിലിന് ദോഷം ചെയ്യും.
അവലംബം ↑ {{ cite encyclopedia }} : Empty citation ( help ) ↑ Church E, Odle T. Diagnosis and treatment of back pain Archived 2021-09-18 at the Wayback Machine .
Radiologic Technology serial online .
November 2007;79(2):126–204.
Available from: CINAHL Plus with Full Text, Ipswich, MA.
Accessed December 12, 2017.
↑ {{ cite web }} :  CS1 maint: numeric names: authors list ( link ) ↑ പുറത്തേക്കുള്ള കണ്ണികൾ നടുവേദന | Infoclinic - The cure for ignorance is knowledge Archived 2022-11-16 at the Wayback Machine .
നടുവട്ടം (ബേപ്പൂർ)
കേരളത്തിലെ കോഴിക്കോട് ജില്ലയിലെ കോഴിക്കോട് കോർപ്പറേഷൻ പരിധിയിൽ ഉൾപ്പെടുന്ന പ്രദേശമാണ്.
കോഴിക്കോട് നിന്ന് 9.7കിലോമീറ്ററും തുറമുഖ നഗരമായ ബേപ്പൂരിൽ നിന്ന് 1.5കിലോമീറ്ററും അകലെ സ്ഥിതിചെയ്യുന്നു.
ചേനോത്ത് ഗവൺമെന്റ് യുപി സ്കൂൾ, ഗവൺമെന്റ് പ്രാഥമികാരോഗ്യ കേന്ദ്രം ,സ്റ്റേറ്റ് ബാങ്ക് ഓഫ് ഇന്ത്യ എന്നീ സർക്കാർ സ്ഥാപനങ്ങൾ സമീപപ്രദേശങ്ങളിലായി നിലകൊള്ളുന്നു.
വെള്ളായിക്കോട് ഭഗവതി ക്ഷേത്രം , പള്ളത്തിൽ ഭഗവതി ക്ഷേത്രം എന്നിവ പ്രധാന ആരാധനാലയങ്ങളാണ് .
നടുവട്ടം ഗോപാലകൃഷ്ണൻ 2017ൽ കോഴിക്കോട് നടന്ന കേരളാ ലിറ്ററേച്ചർ ഫെസ്റ്റിവലിൽ ഇംഗ്ലീഷ് വിലാസം https://ml.wikipedia.org/wiki/Naduvattam_Gopalakrishnan
മലയാളത്തിലെ ഒരു ഭാഷാശാസ്ത്രവിദഗ്ദ്ധനാണ് നടുവട്ടം ഗോപാലകൃഷ്ണൻ .
മലയാളത്തിന് ക്ലാസിക്കൽ ഭാഷാപദവി ലഭിക്കാൻ വേണ്ടി കേരള സർക്കാർ കേന്ദ്രത്തിന് സമർപ്പിച്ച അടിസ്ഥാന രേഖ തയ്യാറാക്കിയ സമിതിയിലെ അംഗമായിരുന്നു ഇദ്ദേഹം.
1951 ഫെബ്രുവരി 3-ന് ആലപ്പുഴ ജില്ലയിലെ പള്ളിപ്പാട്ടു വില്ലേജിൽ നടുവട്ടംമുറിയിൽ പെരുമ്പള്ളിൽ പരമേശ്വരൻ നായർ, തങ്കമ്മ എന്നിവരുടെ മകനായി ജനിച്ചു.
കൃതികൾ രാമചരിതവും പ്രാചീന ഭാഷാവിചാരവും (ലേഖനങ്ങൾ) കേരളചരിത്രധാരകൾ (ചരിത്രലേഖനങ്ങൾ) ജീവചരിത്രസാഹിത്യം മലയാളത്തിൽ (സാഹിത്യചരിത്രം) ആത്മകഥാസാഹിത്യം മലയാളത്തിൽ ( സാഹിത്യചരിത്രം) ഭാഷാപരിമളം (ലേഖനങ്ങൾ) ഗവേഷണരീതിശാസ്ത്രം (പഠനം) സാഹിത്യമാല്യം (ലേഖനങ്ങൾ) നാടോടി ചരിത്രകഥകൾ സംസ്‌കാരമുദ്രകൾ പുരസ്കാരങ്ങൾ
2012-ലെ കേരള സാഹിത്യ അക്കാദമി പുരസ്കാരത്തിൽ സംസ്‌കാരമുദ്രകൾ എന്ന കൃതിയ്ക്ക് മികച്ച വൈജ്ഞാനികസാഹിത്യ പുരസ്കാരം ലഭിച്ചു.
അവലംബം ↑ ↑ ↑ ↑ {{ cite news }} : Check date values in: | accessdate= and | date= ( help )
നടുവണ്ണൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Naduvannur_Gramapanchayat
കോഴിക്കോട് ജില്ലയിലെ കൊയിലാണ്ടി താലൂക്കിൽ ബാലുശ്ശേരി ബ്ളോക്കിൽ വരുന്ന ഗ്രാമപഞ്ചായത്താണ് 22.20 ചതുരശ്രകിലോമീറ്റർ വിസ്തീർണ്ണമുള്ള നടുവണ്ണൂർ ഗ്രാമപഞ്ചായത്ത്.
നടുവണ്ണൂർ എന്ന പേര് കുറുമ്പ്രനാട് പ്രദേശത്തിന്റെ കേന്ദ്രമായിരുന്നു എന്നാണ് സൂചിപ്പിക്കുന്നത്. 'നാട്' എന്നാൽ കേന്ദ്രം, ഊർ(ഊർ) എന്നാൽ സ്ഥലം.
ഈ പഞ്ചായത്ത് നിലവിൽ വന്നത് 1963-ൽ ആണ്.
നിലവിലെ പഞ്ചായത്ത് പ്രസിടണ്ട് ശ്രീ ടി.പി. ദാമോധരൻ മാസ്റ്ററും വൈസ് പ്രസിടണ്ട് നിഷ പി.കെ യു മാണ്.
അതിരുകൾ തെക്ക്‌ - ഉള്ളിയേരി,അരിക്കുളം പഞ്ചായത്തുകൾ വടക്ക് -നൊച്ചാട്, അരിക്കുളം പഞ്ചായത്തുകൾ കിഴക്ക് -  കോട്ടൂർ പഞ്ചായത്ത് പടിഞ്ഞാറ് - അരിക്കുളം പഞ്ചായത്ത് 16 വാർഡുകൾ സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് ബാലുശ്ശേരി വിസ്തീര്ണ്ണം 22.2 ചതുരശ്ര കിലോമീറ്റർ ജനസംഖ്യ 22,258 പുരുഷന്മാർ 11,103 സ്ത്രീകൾ 11,155 ജനസാന്ദ്രത 1003 സ്ത്രീ : പുരുഷ അനുപാതം 1005 സാക്ഷരത 89.28% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/naduvannurpanchayat Archived 2015-06-18 at the Wayback Machine .
Census data 2001 ↑
നടുവത്ത് അച്ഛൻ നമ്പൂതിരി
ഒരു മലയാള കവിയായിരുന്നു നടുവത്ത് അച്ഛൻ നമ്പൂതിരി .
പെട്ടെന്ന് അർഥബോധമുളവാകത്തക്കതരത്തിൽ ശുദ്ധ ഭാഷാപദങ്ങളുപയോഗിച്ച് കവിത എഴുതുന്നതിൽ നിപുണനായിരുന്നു ഇദ്ദേഹം.
തൃശൂർ ജില്ലയിൽ ചാലക്കുടി നടുവത്തില്ലത്ത് ദിവാകരൻ നമ്പൂതിരിയുടെയും ആര്യാഅന്തർജനത്തിന്റെയും മകനായി ജനിച്ചു.
ദിവാകരൻ എന്നാണ് യഥാർഥ നാമം.
ഉണ്ണി പിറന്ന് നാലുമാസം കഴിഞ്ഞപ്പോൾ അച്ഛൻ മരിച്ചു, നടുവത്തില്ലം ദരിദ്രമായിത്തീർന്നു.
കുലാചാരപ്രകാരമുളള ഉപനയനം , സമാവർത്തനം, വിദ്യാഭ്യാസം തുടങ്ങിയവ ബന്ധുഗൃഹങ്ങളിൽവച്ചാണ് നടത്തിയത്.
സംസ്കൃതം അഭ്യസിക്കാൻ ആദ്യം സാധിച്ചില്ല.
നമ്പ്യാരുടെ തുള്ളൽ കഥകളും മറ്റു ഭാഷാകൃതികളും നല്ലവണ്ണം വായിച്ചുപഠിച്ചു.
1856-ൽ മരുത്തോമ്പിള്ളി തെക്കേപുഷ്പകത്തു വാസുനമ്പ്യാർ, തൃപ്പൂണിത്തുറ ഗോവിന്ദൻ നമ്പ്യാർ എന്നിവരുടെ കീഴിൽ സംസ്കൃതാഭ്യസനം ആരംഭിച്ചെങ്കിലും സാമ്പത്തികക്ലേശംമൂലം 1863-ൽ പഠനം അവസാനിപ്പിക്കേണ്ടിവന്നു.
ഈ കാലഘട്ടത്തിൽ പൂന്തോട്ടത്തു നമ്പൂതിരിയുടെ കീഴിൽ സംസ്കൃതത്തിൽ സാമാന്യജ്ഞാനം നേടുകയും ഭാഷാകാവ്യരചന ആരംഭിക്കുകയും ചെയ്തിരുന്നു.
കുറേക്കാലം ഇദ്ദേഹം തുണിത്തരങ്ങൾ വാങ്ങി വിറ്റ് കാലക്ഷേപം നടത്തിപ്പോന്നു.
1864-ൽ അന്യംനില്ക്കാറായ വടക്കാഞ്ചേരി ഇല്ലത്തുനിന്നും വേളി കഴിച്ചതിനാൽ സാമ്പത്തികസ്ഥിതി മെച്ചപ്പെട്ടു.
മൂന്നു സന്താനങ്ങളുണ്ടായതിൽ നാരായണൻ ആണ് നടുവത്തുമഹൻ എന്ന പ്രസിദ്ധകവി.
ഇരിങ്ങാലക്കുടയ്ക്കടുത്ത് തത്തമ്പള്ളി, നടുമ്പള്ളി എന്നീ ഇല്ലങ്ങളിൽ സന്തതി അറ്റപ്പോൾ അവയുടെ സ്വത്തുക്കളും കൊച്ചി രാജാവിന്റെ നിയോഗപ്രകാരം നടുവത്തച്ഛനു ലഭിച്ചു.
1865 മുതൽ 67 വരെ തൈക്കാട് നാരായണൻ മൂസ്സിന്റെയും പിന്നീട് ഇട്ടിരി മൂസ്സിന്റെയും ശിഷ്യനായി അഷ്ടാംഗഹൃദയം പഠിച്ച് വൈദ്യവൃത്തിയിൽ പ്രഗല്ഭനായിത്തീർന്നു.
വെൺമണി മഹനുമായുള്ള നിരന്തര സമ്പർക്കംമൂലം കൊടുങ്ങല്ലൂർക്കളരിയിലെ ശ്രദ്ധേയനായ കവിയായി.
1880 മുതൽ 89 വരെ കൊച്ചിരാജ്യത്തിലെ കോടശ്ശേരി കർത്താവിന്റെ കാര്യസ്ഥനായി ജോലിനോക്കി.
1889-ൽ മൂത്രാശയ സംബന്ധമായ രോഗം ബാധിച്ചെങ്കിലും കൊടുങ്ങല്ലൂർ കൊച്ചുണ്ണിത്തമ്പുരാന്റെ ചികിത്സയാൽ സുഖം പ്രാപിച്ചു.
1909-ൽ കാലിനു നീരുണ്ടായി.
അച്ഛൻ നമ്പൂതിരിക്ക് രോഗശാന്തി നേർന്നുകൊണ്ട് അന്നത്തെ കവികൾ അയച്ചുകൊടുത്ത ശ്ലോകങ്ങളുടെ സമാഹാരമാണ് ആരോഗ്യസ്തവം.
1919-ൽ അച്ഛൻ നമ്പൂതിരി നിര്യാതനായി.
കൃതികൾ അംബോപദേശം (വെൺമണിമഹന്റെയും മറ്റും രീതിപിടിച്ച് എഴുതിയതാണെങ്കിലും അതിരു കടന്ന ശൃംഗാരമില്ലാതെ സ്ത്രീകളെ ഉപദേശിക്കുന്ന കൃതി); ഭഗവത്സ്തുതി (ശ്രീകൃഷ്ണസ്തോത്രം); ശൃംഗേരിയാത്ര (മരുത്തോമ്പിള്ളി നമ്പൂതിരി ശൃംഗേരിയിൽ പോയി ശങ്കരാചാര്യരെ ദർശിച്ചതിന്റെ വർണന); അഷ്ടമിയാത്ര (വൈക്കത്തഷ്ടമിക്കു കവി പോയതിന്റെ അനുഭവചിത്രണം); ഭഗവദ്ദൂത് (ഏഴ് അങ്കങ്ങളുള്ള ഭക്തിപ്രധാനമായ നാടകം); ചാലക്കുടിപ്പുഴ (ഖണ്ഡകാവ്യം); ബാല്യുദ്ഭവം (കൈകൊട്ടിക്കളിപ്പാട്ട്)
എന്നിവയാണ് പ്രധാന കൃതികൾ.
ഇവയ്ക്കുപുറമേ കുമാരസംഭവം (രണ്ടാംസർഗം), അക്രൂരഗോപാലം (നാടകം-രണ്ട് അങ്കങ്ങൾ), ഭാരതം കർണപർവം (കിളിപ്പാട്ട് - അഞ്ചധ്യായങ്ങൾ)
എന്നീ അപൂർണ കൃതികളും നിരവധി കവിതക്കത്തുകളും ഇദ്ദേഹത്തിന്റേതായുണ്ട്.
സി.പി. അച്യുതമേനോന്റെ നേതൃത്വത്തിൽ പലർ ചേർന്നു തർജുമ ചെയ്ത ഉത്തരരാമചരിതത്തിന്റെ നാലാമങ്കം തയ്യാറാക്കിയത് നടുവത്തച്ഛനും കുഞ്ഞിക്കുട്ടൻ തമ്പുരാനും ഒറവങ്കര രാജയും ചേർന്നാണ്.
പഴമയേയും പുതുമയേയും സമന്വയിപ്പിക്കുന്ന കവിതകളാണ് നടുവത്തച്ഛന്റേത്.
പ്രസാദം, ആർജവം, ലാളിത്യം എന്നിവയാണ് ആ ശൈലിയുടെ പ്രത്യേകതകൾ.
ശൃംഗാരത്തിൽനിന്നകന്നുമാറി, കരുണം, ഹാസ്യം എന്നീ രസങ്ങളോടാണ് ഇദ്ദേഹം കൂടുതൽ പ്രതിപത്തി കാണിച്ചത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നടുവത്ത് അച്ഛൻ നമ്പൂതിരി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദ മൂൺ ഈസ് എ ഹാർഷ് മിസ്ട്രസ്സ്
അമേരിക്കൻ എഴുത്തുകാരനായ റോബർട്ട് എ. ഹൈൻലൈൻ 1966-ൽ രചിച്ച സയൻസ് ഫിക്ഷൻ നോവലാണ് ദ മൂൺ ഈസ് എ ഹാർഷ് മിസ്ട്രസ്സ് .
ചന്ദ്രനിലെ കോളനിവാസികൾ ഭൂമിയിലെ വാസികൾക്കെതിരേ കലാപമുയർത്തുന്നതാണ് നോവലിന്റെ ഇതിവൃത്തം.
ഭൂമിയിലെയും ചന്ദ്രനിലെയും ഭാവിയിലെ സമൂഹത്തെപ്പറ്റി വളരെ വിശദമായി സങ്കൽപ്പിച്ചവതരിപ്പിച്ചിരിക്കുന്ന കഥ പരക്കെ സ്വീകരിക്കപ്പെട്ടിട്ടുണ്ട്.
ഇത് ഹൈൻലൈന്റെ പ്രധാന കൃതികളിലൊന്നായും എഴുതപ്പെട്ട സയൻസ് ഫിക്ഷൻ കൃതികളിൽ പ്രധാനപ്പെട്ട ഒന്നായും കണക്കാക്കുന്നു.
വേൾഡ്സ് ഓഫ് ഈഫ് മാസികയിൽ 1965 ഡിസംബർ മുതൽ 1966 ഏപ്രിൽ വരെ തുടർച്ചയായി ഈ കൃതി പ്രസിദ്ധീകരിച്ചിരുന്നു.
1967-ൽ മികച്ച സയൻസ് ഫിക്ഷൻ കൃതിക്കുള്ള ഹ്യൂഗോ പുരസ്കാരം ഈ കൃതിക്ക് ലഭിക്കുകയുണ്ടായി.
1966-ൽ ഈ കൃതി നെബുല പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.
പുരസ്കാരങ്ങളും നാമനിർദ്ദേശങ്ങളും മികച്ച നോവലിനുള്ള ഹ്യൂഗോ അവാർഡ് (1967).
1966-ലാണ് നാമനിർദ്ദേശം ചെയ്യപ്പെട്ടത്.
മികച്ച നോവലിനുള്ള നെബുല പുരസ്കാരത്തിനുള്ള നാമനിർദ്ദേശം (1966) ലോക്കസ് പോൾ പുരസ്കാരം എക്കാലത്തേയും മിക‌ച്ച 10 നോവലുകൾക്ക്, #8 (1975), #4 (1987), #2 (1998) പ്രോമിത്യൂസ് പുരസ്കാരം (1983) സ്വാധീനം
ടി.എ.എൻ.എസ്.ടി.എ.എ.എഫ്.എൽ. ("ദെയർ ഐന്റ് നോ സച്ച് തിങ്ങ് ആസ് എ ഫ്രീ ലഞ്ച്") എന്ന ചുരുക്കെഴുത്ത് ആദ്യമായി പ്രത്യക്ഷപ്പെട്ടത് ഈ കൃതിയിലാണ്.
കൃത്രിമമായി സൃഷ്ടിച്ച ഭാഷയായ ലോഗ് ലാനിന് പ്രചാരം നൽകുന്നതിൽ ഈ കൃതി വലിയ സ്വാധീനം ചെലുത്തി.
ഗ്രന്ഥത്തിൽ കൃത്യമായി മനുഷ്യരും കമ്പ്യൂട്ടറുകളും തമ്മിൽ സംവദിക്കാനായി ഈ ഭാഷയാണ് ഉപയോഗിക്കുന്നത്.
ഉദ്ധരണികൾക്കായുള്ള ഓക്സ്ഫോർഡ് ഇംഗ്ലീഷ് ഡിക്ഷണറി "ദെയർ ഈസ് നോ ഫ്രീ ലഞ്ച്" എന്ന പ്രയോഗം ആദ്യമായി അച്ചടിച്ചുവന്നത് ഈ കൃതിയിലാണെന്ന് സൂചിപ്പിക്കുന്നു.
ചലച്ചിത്ര രൂപാന്തരണം
2004-ൽ തിരക്കഥാകൃത്തായ ടിം മിനിയർ ഈ നോവലിനെ അടിസ്ഥാനമാക്കി ഒരു തിരക്കഥ തയ്യാറാക്കുന്നതായി റിപ്പോർട്ട് ചെയ്യപ്പെട്ടിരുന്നു.
2006-ൽ പൂർത്തിയാക്കിയ തിരക്കഥ പല സംവിധായകർക്കും നൽകപ്പെടുകയുണ്ടായി.
ഇതും കാണുക ചന്ദ്രനിലെ കോളനിസ്ഥാപനം ചന്ദ്രനെ സംബന്ധിച്ചുള്ള ഫിക്ഷൻ അവലംബം പുറത്തേയ്ക്കുള്ള കണ്ണികൾ The Moon Is a Harsh Mistress title listing at the Internet Speculative Fiction Database A short article on the novel by Adam Roberts The Moon is a Harsh Mistress at Worlds Without End Dmitry N. Feofanov, "Luna Law: The Liberation Vision in Heinlein's The Moon Is a Harsh Mistress" Book review Archived 2011-06-15 at the Wayback Machine .
by Jo Walton , 2010
ദ മെർമെയ്‌ഡ് ആൻഡ് ദി ബോയ് ഇംഗ്ലീഷ് വിലാസം https://ml.wikipedia.org/wiki/The_Mermaid_and_the_Boy
ലാപ്ലാൻഡിഷെ മാർച്ചനിൽ (വെയിൻ; 1886) ജോസഫ് കലസൻസ് പോസ്‌ഷൻ ശേഖരിച്ച ഒരു സാമി യക്ഷിക്കഥയാണ് ദ മെർമെയ്‌ഡ് ആൻഡ് ദി ബോയ് (ഗുട്ടൻ, ഹാവ്‌ഫ്രൂൻ ഓഗ് റിഡർ റോഡ്; ജർമ്മൻ: ഡെർ ക്നാബ്, ഡൈ മീർഫ്രൗ ആൻഡ് റിട്ടർ റോത്ത്) .
ആൻഡ്രൂ ലാങ് ദി ബ്രൗൺ ഫെയറി ബുക്കിൽ (1904) ഒരു ഇംഗ്ലീഷ് പതിപ്പ് ഉൾപ്പെടുത്തിയിട്ടുണ്ട്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 531 വകുപ്പിൽ പെടുന്നു.
ഫെർഡിനാൻഡ് ദി ഫെയ്ത്ത്ഫുൾ ആൻഡ് ഫെർഡിനാന്റ് ദി അൺഫെയ്ത്ത്ഫുൾ , കോർവെറ്റോ , കിംഗ് ഫോർചുനാറ്റസസ് ഗോൾഡൻ വിഗ് , ദി ഫയർബേർഡ് ആൻഡ് പ്രിൻസസ് വസിലിസ എന്നിവ ഈ തരത്തിലുള്ള മറ്റ് കഥകളിൽ ഉൾപ്പെടുന്നു.[4]
ഒരു രാജാവ്, ഒരു വർഷം വിവാഹിതനായി, ചില വിദൂര പ്രജകൾ തമ്മിലുള്ള തർക്കങ്ങൾ പരിഹരിക്കാൻ പുറപ്പെട്ടു.
കൊടുങ്കാറ്റിൽ അകപ്പെട്ട അവന്റെ കപ്പൽ പാറകളിൽ സ്ഥാപകനാകാൻ പോകുമ്പോൾ ഒരു മത്സ്യകന്യക പ്രത്യക്ഷപ്പെടുകയും തന്റെ ആദ്യജാതനെ അവൾക്ക് നൽകാമെന്ന് വാഗ്ദാനം ചെയ്താൽ അവനെ രക്ഷിക്കുമെന്ന് വാഗ്ദാനം ചെയ്യുകയും ചെയ്തു.
കടൽ കൂടുതൽ കൂടുതൽ ഭീഷണിയായപ്പോൾ രാജാവ് ഒടുവിൽ സമ്മതിച്ചു.
അവലംബം കൂടുതൽ വായനയ്ക്ക് Hubrich-Messow, Gundula.
"Ritter Rot, Bryde und Lunkentus: Von falschen Helden und heimlichen Helfern in skandinavischen Märchen".
In: Bleckwenn, Helga (Hg.).
Märchenfiguren in der Literatur des Nordund Ostseeraumes (Schriftenreihe Ringvorlesungen der Märchen-Stiftung Walther Kahn 11).
Baltmannsweiler: Schneider Verlag Hohengehren, 2011.
pp. 131-154.
ദ മൂൺസ്റ്റോൺ ഇംഗ്ലീഷ് വിലാസം https://ml.wikipedia.org/wiki/The_Moonstone
പത്തൊമ്പതാം നൂറ്റാണ്ടിൽ പുറത്തിറങ്ങിയ പ്രസിദ്ധമായ ഇംഗ്ലീഷ് കുറ്റാന്വേഷണനോവലാണ് ദ് മൂൺസ്റ്റോൺ .
ഇംഗ്ലീഷിലെ ആദ്യത്തെ കുറ്റാന്വേഷണനോവലായി കണക്കാക്കപ്പെടുന്ന ഇതിന്റെ രചയിതാവ് വിൽക്കി കോളിൻസാണ് .
എപ്പിസ്റ്റോളറി ശൈലിയിൽ രചിക്കപ്പെട്ടിരിക്കുന്ന ഇത് 1868-ൽ പുറത്തിറങ്ങി.
ഇന്ത്യയിൽ നിന്നും ബ്രിട്ടണിലേക്ക് കടത്തിയ ഒരു മഞ്ഞ രത്നത്തിന്റെ തിരോധാനവും അന്വേഷണവുമാണ് കഥയുടെ കാതൽ.
ഈ നോവലിന് ചന്ദ്രകാന്തം എന്ന പേരിൽ ഒരു മലയാളപരിഭാഷയും പുറത്തിറങ്ങിയിട്ടുണ്ട്.
ചാൾസ് ഡിക്കൻസിന്റെ ഓൾ ദ യെർ റൗണ്ട് എന്ന ആനുകാലികത്തിൽ പരമ്പരരൂപത്തിലാണ് ഈ കഥ ആദ്യം പുറത്തിറങ്ങിയത്.
ദ വുമൺ ഇൻ വൈറ്റ് എന്ന നോവലിനൊപ്പം, വിൽക്കി കോളിൻസിന്റെ ഏറ്റവും നല്ല നോവലുകളിൽ ഒന്നായി ദ മൂൺസ്റ്റോൺ കണക്കാക്കപ്പെടുന്നു.
ഈ നോവലിനെ ആസ്പദമാക്കി ചലച്ചിത്രങ്ങളും ടെലിവിഷൻ-റേഡിയോ പരമ്പരകളും പുറത്തിറങ്ങിയിട്ടുണ്ട്.
കഥ പുസ്തകത്തിൽ ചിത്രീകരിച്ചിരിക്കുന്ന നെറ്റിയിൽ രത്നമണിഞ്ഞ ചന്ദ്രവിഗ്രഹം
ഒരു ചരിത്രാഖ്യായികാശൈലിയിലാണ് ഈ രത്നത്തിന്റെ കഥയാരംഭിക്കുന്നത്, പതിനൊന്നാം നൂറ്റാണ്ടിൽ ഗസ്നിയിലെ മഹ്മൂദ് നടത്തിയ ഗുജറാത്തിലെ സോംനാഥ് ആക്രമണത്തിൽ സോംനാഥിലെ ക്ഷേത്രവും വിഗ്രഹങ്ങളുമെല്ലാം കൊള്ളയടിക്കപ്പെട്ടെങ്കിലും, നെറ്റിയിൽ മഞ്ഞരത്നം ചൂടിയ ചതുർബാഹുവായ ചന്ദ്രദേവന്റെ വിഗ്രഹം മാത്രം മൂന്നു ബ്രാഹ്മണർ സംരക്ഷിച്ച് വരാണസിയിലേക്ക് കടത്തുന്നു.
തുടർന്ന് ഈ മൂന്നു ബ്രാഹ്മണരുടെ പിൻഗാമികൾ തലമുറകളായി രത്നം സംരക്ഷിച്ചു പോന്നു.
പതിനെട്ടാം നൂറ്റാണ്ടിന്റെ തുടക്കത്തിൽ മുഗൾ ചക്രവർത്തി ഔറംഗസേബിന്റെ ആക്രമണത്തെത്തുടർന്ന്, രത്നം, മുഗൾ സേനയിലെ ഒരു ഉദ്യോഗസ്ഥന്റെ പക്കലും തുടർന്ന് പല കൈ മറിഞ്ഞ് ടിപ്പു സുൽത്താന്റെ പക്കലുമെത്തി.
സംരക്ഷകരായ ബ്രാഹ്മണർ, രത്നം എങ്ങനെയെങ്കിലും തിരിച്ചെടുക്കണമെന്ന ലക്ഷ്യവുമായി എല്ലായിടത്തും പിന്തുടർന്നു.
മൂൺസ്റ്റോൺ തിരിച്ചെടുക്കാനായെത്തുന്ന മൂന്ന് ഇന്ത്യക്കാരും സഹായിയായ കുട്ടിയും
1799-ൽ ടിപ്പുവിനെ തോൽപ്പിച്ച്, ശ്രീരംഗപട്ടണം പിടിച്ചതിനെത്തുടർന്ന് ബ്രിട്ടീഷ് സേനയിലെ ജോൺ ഹെൺകാസിൽ എന്ന ഉദ്യോഗസ്ഥൻ രത്നം കൈവശപ്പെടുത്തി ബ്രിട്ടണിലേക്ക് കടത്തുന്നു.
മൂൺസ്റ്റോൺ കൈവശം വക്കുന്നവർക്ക് നാശമുണ്ടാകും എന്ന വിശ്വാസം പ്രബലമാണ്.
ഇത് കൈവശപ്പെടുത്തിയവർക്ക് വന്ന തോൽവികൾ ഈ വിശ്വാസത്തെ സാധൂകരിക്കുന്നതിനായി ചൂണ്ടിക്കാണിക്കപ്പെടുന്നു.
മൂൺസ്റ്റോൺ ബ്രിട്ടണിലെത്തിച്ച ജോൺ ഹെൺകാസിലാകട്ടെ ഉറ്റവരും ഉടയവരുമെല്ലാം ഉപേക്ഷിക്കപ്പെട്ട അവസ്ഥയിലാണ് മരണമടഞ്ഞത്.
മരണശേഷം മൂൺസ്റ്റോൺ, തന്റെ മരുമകളായ റേച്ചൽ വെറിൻഡറിന് സമ്മാനമായി നൽകാനായി ജോൺ ഹെൺകാസിൽ വ്യവസ്ഥ ചെയ്തിരുന്നു.
തന്റെ പതിനെട്ടാം പിറന്നാൾ ദിനത്തിൽ റേച്ചൽ വെറിൻഡറിന് സമ്മാനമായി ലഭിക്കുന്ന മൂൺസ്റ്റോൺ, അന്നേദിവസം രാത്രിതന്നെ യോർക്ക്ഷയറിലെ സ്വവസതിയിൽ നിന്ന് ദുരൂഹമായി അപ്രത്യക്ഷമാകുന്നു.
പിറന്നാൾവിരുന്നിന് സംബന്ധിച്ച ബന്ധുക്കൾക്കും വീട്ടുവേലക്കാർക്കും പുറമേ, രത്നം തേടിയെത്തിയ മൂന്ന് ഇന്ത്യക്കാരും സംശയത്തിന് പാത്രമാകുന്നു.
ഫ്രാങ്ക്ലിൻ ബ്ലേക്കും റേച്ചൽ വെറിൻഡറും ഗബ്രിയേൽ ബെറ്ററിഡ്ജും സെർജന്റ് കഫും
സ്കോട്ട്ലന്റ് യാർഡിലെ സെർജന്റ് കഫ് എന്ന വിദഗ്ദ്ധ കുറ്റാന്വേഷകനാണ് അന്വേഷണത്തിന്റെ ഉത്തരവാദിത്തം ഏറ്റെടുക്കുന്നത്.
അദ്ദേഹത്തിന്റെ അന്വേഷണത്തിന്റെ ആദ്യഘട്ടം പരാജയത്തിൽ കലാശിച്ചെങ്കിലും ഏതാണ്ട് ഒരു വർഷത്തിനു ശേഷം കഫിനൊപ്പം, ഫ്രാങ്ക്ലിൻ ബ്ലേക്ക്, എസ്ര ജെന്നിങ്സ്, മാത്യൂ ബ്രഫ് തുടങ്ങിയവർ ഉൾപ്പെട്ട സംഘം ഈ തിരോധാനരഹസ്യത്തിന്റെ ചുരുളഴിക്കുന്നു.
കഥാപാത്രങ്ങൾ റേച്ചൽ വെറിൻഡർ – കഥയിലെ നായികാപ്രാധാന്യമുള്ള കഥാപാത്രം.
റേച്ചലിന്റെ പതിനെട്ടാം പിറന്നാളിനാണ് മൂൺസ്റ്റോൺ അവർക്ക് സമ്മാനമായി ലഭിക്കുന്നത്.
വെറിന്ദർ പ്രഭ്വി - റേച്ചലിന്റെ അമ്മ - ധനികയായ വിധവ - അവരുടെ ഒരേയോരു മകളാണ് റേച്ചൽ.
ജനറൽ ജോൺ ഹെൺകാസിൽ - വെറീന്ദർ പ്രഭ്വിയുടെ സഹോദരൻ - മൂൺസ്റ്റോൺ ഇന്ത്യയിൽ നിന്ന് ബ്രിട്ടണിലെത്തിച്ചത് ഇദ്ദേഹമാണ്.
ഗബ്രിയേൽ ബെറ്ററിഡ്ജ് - വെറീന്ദർ പ്രഭ്വിയുടെ കാര്യസ്ഥൻ പെനലപി ബെറ്ററിഡ്ജ് - ഗബ്രിയേലിന്റെ പുത്രി - വെറീന്ദർ കുടുംബത്തിലെ - പ്രത്യേകിച്ച് റേച്ചലിന്റെ - വേലക്കാരി.
റോസന്ന സ്പിയർമാൻ - വെറിന്ദർ കുടൂംബത്തിലെ വേലക്കാരി - മുൻപ് കുറ്റവാളിയായിരുന്ന ഇവർ വളരെ ദുരൂഹസ്വഭാവമുള്ള കഥാപാത്രമാണ്.
ഫ്രാങ്ക്ലിൻ ബ്ലേക്ക് - വെറിന്ദർ കുടൂംബത്തിലെ ബന്ധു - സഞ്ചാരി - പിറന്നാളിൽ മൂൺസ്റ്റോൺ റേച്ചലിന് എത്തിച്ചുകൊടുത്തത് ഇദ്ദേഹമാണ്.
ഗോഡ്ഫ്രേ ഏബിൾവൈറ്റ് - മറ്റൊരു ബന്ധു - സാമൂഹ്യപ്രവർത്തകൻ ഡ്രുസില്ല ക്ലാക്ക് - മറ്റൊരു ബന്ധു - മതപ്രചാരക മാത്യു ബ്രഫ് - വെറിൻഡർ, ഹെൺകാസിൽ കുടുംബങ്ങളുടെ കുടുംബവക്കീൽ സെർജന്റ് കഫ് - സ്കോട്ട്ലന്റ് യാർഡിൽ നിന്നുള്ള വിദഗ്ദ്ധ കുറ്റാന്വേഷകൻ ഡോക്ടർ കാൻഡി - വെറിന്ദർ കുടൂംബത്തിലെ കുടൂംബവൈദ്യൻ എസ്ര ജെന്നിങ്സ് - ഡോക്ടർ കാൻഡിയുടെ സഹായി മർത്ത്‌വൈറ്റ് - പ്രശസ്തനായ സഞ്ചാരി മൂന്ന് ഇന്ത്യക്കാർ - മൂൺസ്റ്റോൺ തിരിച്ചെടുക്കാൻ ഇറങ്ങിപ്പുറപ്പെട്ട ബ്രാഹ്മണർ കഥനശൈലി
വിവിധ കഥാപാത്രങ്ങളുടെ അനുഭവക്കുറിപ്പുകൾ, ലേഖനങ്ങൾ, കത്തുകൾ തുടങ്ങിയവ കൂട്ടിച്ചേർത്ത് എപ്പിസ്റ്റോളറി ശൈലിയിലാണ് ഈ കഥ അവതരിപ്പിച്ചിരിക്കുന്നത്.
രത്നത്തിന്റെ ചരിത്രം, ഹെൺകാസിൽ കുടൂംബത്തിന്റെ ഒരു പൂർവകാലചരിത്രരേഖയിലൂടെ അവതരിപ്പിക്കുമ്പോൾ, രത്നം യോർക്ക്ഷയറിലെ വെറീന്ദർ കുടൂംബത്തിലെത്തുന്നതും, നഷ്ടപ്പെടുന്നതും, ആദ്യഘട്ട അന്വേഷണപുരോഗതിയുമെല്ലാം ഗബ്രിയേൽ ബെറ്ററിഡ്ജ് എന്ന കാര്യസ്ഥന്റെ അനുഭവക്കുറിപ്പുകളിലൂടെയാണ് വിശദീകരിക്കപ്പെടുന്നത്.
ഡ്രുസില്ല ക്ലാക്ക്, മാത്യു ബ്രഫ്, ഫ്രാങ്ക്ലിൻ ബ്ലേക്ക്, എസ്ര ജെന്നിങ്സ്, സെർജന്റ് കഫ് എന്നിവരുടെ കുറിപ്പുകളിലൂടെ കഥ പുരോഗമിക്കുകയും ബെറ്ററിഡ്ജിന്റെ കുറിപ്പിലൂടെ തന്നെ പൂർത്തിയാകുകയും ചെയ്യുന്നു.
രത്നത്തിന്റെ അവസാനസ്ഥിതിയെപ്പറ്റി സഞ്ചാരിയായ മർത്ത്‌വൈറ്റിന്റെ വിശദീകരണം കൂടി അന്ത്യത്തിലുണ്ട്.
പിൽക്കാലത്തെ ദുരൂഹ-കുറ്റാന്വേഷണ നോവലുകളുടെ മുന്നോടിയായാണ് ദ മൂൺസ്റ്റോൺ വ്യാപകമായി വിലയിരുത്തപ്പെടുന്നത്.
വിദഗ്ദ്ധനായ ഒരു കുറ്റാന്വേഷകൻ, കുറ്റാരോപിതരാകുന്ന ഒന്നിലധികം പേർ, കുറ്റകൃത്യത്തിന്റെ പുനരാവിഷ്കരണം തുടങ്ങിയ ഇരുപതാം നൂറ്റാണ്ടിലെ കുറ്റാന്വേഷണനോവലുകളിലെ പതിവുപ്രത്യേകതകളുടെ ആരംഭം ഈ നോവലിലാണ്.
കുറിപ്പുകൾ ൧ തന്റെ സഹോദരിയിൽ നിന്നേറ്റ അപമാനത്തിന് പ്രതികാരം ചെയ്യുന്നതിനാണ് ശാപഗ്രസ്തമായ ഈ രത്നം അവരുടെ പുത്രിയായ റേച്ചലിന് സമ്മാനിച്ചതെന്ന് പ്രധാന കഥാപാത്രങ്ങളായ ഗബ്രിയേൽ ബെറ്ററിഡ്ജും ഫ്രാങ്ക്ലിൻ ബ്ലേക്കും വിലയിരുത്തുന്നുണ്ട് അവലംബങ്ങൾ ബാഹ്യ ലിങ്കുകൾ The Moonstone on Open Library The Moonstone public domain audiobook at LibriVox
ദ മെൻ ഹൂ ട്രെഡ് ഓൺ ദ ടൈഗേഴ്സ് ടെയിൽ
1945 -ൽ പുറത്തിറങ്ങിയ ജാപ്പനീസ് ഭാഷയിലെ ഒരു പീരിയഡ് ഡ്രാമ ജെനറിൽ പെട്ട ചലച്ചിത്രമാണ് ദ മെൻ ഹൂ ട്രെഡ് ഓൺ ദ ടൈഗേഴ്സ് ടെയിൽ ( 虎の尾を踏む男達 , ടോറ നോ ഒ ഒ ഫ്യൂമു ഒടോകോടാചി , aka ദേ ഹൂ സ്റ്റെപ് ഓൺ ദ ടൈഗേഴ്സ് ടെയിൽ ) .
എഴുതുകയും സംവിധാനം ചെയ്യുകയും ചെയ്തത് അകിര കുറോസാവയാണ് .
കബൂക്കി നാടകമായ കൻജിഞ്ചോയെ അടിസ്ഥാനമാക്കിയാണ് തിരക്കഥ തയ്യാറാക്കിയിട്ടുള്ള്ത്.
നോഹ് നാടകമായ അറ്റാക്കയെ അടിസ്ഥാനമാക്കിയാണ് കൻജിഞ്ചോ തയ്യാറാക്കപ്പെട്ടത്.
ആ സമയത്ത് ജപ്പാൻ പിടിച്ചെടുത്തിരുന്ന സൈന്യത്തിന്റെ സുപ്രീം കമാൻഡർ (സുപ്രീം കമാൻഡർ ഓഫ് ദ അലൈഡ് പവേഴ്സ്) ഫ്യൂഡൽ മൂല്യങ്ങൾ ചിത്രീകരിക്കുന്നു എന്ന കാരണത്താൽ ഈ ചലച്ചിത്രം നിരോധിച്ചിരുന്നു.
പിന്നീട് 1952 -ലെ സാൻ ഫ്രാൻസിസ്കോ ഉടമ്പടി ഒപ്പിട്ടശേഷമാണ് ഈ ചലച്ചിത്രം വീണ്ടും പുറത്തിറങ്ങിയത്.
1185 -ൽ ഹൈകെ കുടുംബം മിനമോട്ടോ കുടുംബവുമായി യുദ്ധത്തിലാണ്.
പസഫിക് സമുദ്രത്തി വച്ചുനടന്ന രക്തരൂക്ഷിതമായ ഒരു നാവികയുദ്ധത്തിന് ശേഷം യോഷിറ്റ്സുനേ മിനമോട്ടോ ശത്രുക്കളെ പരാജയപ്പെടുത്തുന്നു.
രക്ഷപ്പെട്ടവർ ആത്മഹ‌ത്യ ചെയ്യുന്നു.
വിജയശ്രീലാളിതനായി യോഷിറ്റ്സുനേ മിനമോട്ടോ ക്യോട്ടോയിൽ തിരികെയെത്തുമ്പോൾ ഇദ്ദേഹത്തിന്റെ സഹോദരൻ ഷോഗൺ യോറിടോമോ അസ്വസ്ഥനായാണ് കാണപ്പെടുന്നത്.
തന്റെ സൈനികരോട് ഇദ്ദേഹം യോഷി‌റ്റ്സുനോയെ തടവിലാക്കാൻ നിർദ്ദേശം നൽകുന്നു.
ബെൻകേയിയുടെ നേതൃത്ത്വത്തിലുള്ള കൂറുള്ള ആറ് സമുറായികളോടൊപ്പം യോഷി‌റ്റ്സുനേ രക്ഷപ്പെടുന്നു.
തന്റെ പഴയ സുഹൃത്ത് ഹിഡേഹിറ ഫുജിവാരയുടെ അടുത്തേയ്ക്കാണ് ഇവർ പോകുന്നത്.
ഒരു കാട് ഇവർ മറികടക്കുന്നത് സന്യാസിമാരായി വേഷം മാറിയാണ്.
അതിർത്തിയ്ക്കടുത്തുവച്ച് ഇവരുടെ ചുമട്ടുകാരൻ തന്റെ കൂടെയുള്ളത് രക്ഷപെട്ട ആറ് സമുറായികളും യോഷിറ്റ്സുമേയുമാണെന്ന് തിരിച്ചറിയുന്നു.
കജിവാരയും സൈനികരും ഇവരെ തടവിലാക്കുവാനായി അതിർത്തിയിൽ കാത്തിരിക്കുന്നുണ്ടെന്ന് ഇയാൾ ഇവരെ അറിയിക്കുന്നു.
യോഷിറ്റ്‌സുനേ ഒരു ചുമട്ടുകാരനായി വേഷം മാറുന്നു.
ബെൻകേയിക്ക് ഇവർ ഇവർ ആറ് സന്യാസിമാരാണെന്നും ടോഡായി ക്ഷേത്രത്തിന്റെ പുനരുദ്ധാരണത്തിന് സംഭാവനകൾ വാങ്ങുവാനായാണ് തങ്ങൾ യാത്ര ചെയ്യുന്നതെന്നും കജിവാരയെ വിശ്വസിപ്പിക്കേണ്ടതുണ്ട്.
ഒരു മണിക്കൂറിൽ താഴെ മാത്രം നീളമുള്ള ചലച്ചിത്രം ഒരു അസാധാരണ അനുഭവമാണ്.
കൊബൂക്കി നാടകങ്ങളെപ്പറ്റി ധാരനയുള്ളവർക്കാണ് ഈ ചിത്രം ആസ്വദിക്കാൻ സാദ്ധ്യത കൂടുതൽ എന്ന് നിരീക്ഷിക്കപ്പെട്ടിട്ടുണ്ട്.
അമേരിക്കയിൽ ഈ ചിത്രം പ്രദർശിപ്പിക്കാനാരംഭിച്ചത് "ചിൽഡ്രൺ ഹൂ ഡ്രോ" എന്ന ഡോക്യുമെന്ററി ചലച്ചിത്രത്തോടൊപ്പമാണ്.
സമുറായികളുടെ നേതാവ് സംശയാലുവായ ഒരു മജിസ്റ്റ്രേറ്റിനെ കബളിപ്പിക്കുന്നതാണ് ചലച്ചിത്രത്തിന്റെ കഥ.
ചില പാട്ടുകളും ഈ ചിത്രത്തിലുണ്ട്.
രണ്ടാം ലോകമഹായുദ്ധക്കാലത്തും ജപ്പാൻ സഖ്യകക്ഷികളുടെ പിടിയിലായിരുന്നപ്പോഴുമായി രണ്ടു തവണ ഈ ചിത്രം നിരോധിക്കപ്പെട്ടിട്ടുണ്ട്.
കുറസോവ റാഷോമോൺ സംവിധാനം ചെയ്യുന്നതിന് മുൻപാണ് ഈ ചലച്ചിത്രം പുറത്തിറങ്ങിയത്.
കാടിന്റെ ചിത്രീകരണം റാഷോമോണിൽ നിന്ന് വ‌ളരെ വ്യത്യസ്തമാണെങ്കിലും സുന്ദരമാണ്.
ക്ലോസ് അപ് ഷോട്ടുകൾ കുറസോവ വളരെ സമർത്ഥമായി ഉപയോഗിച്ചിട്ടുണ്ട്.